DOM ZDRAVLJA

KOPRIVNIČKO-KRIŽEVAČKE ŽUPANIJE

TRG DR. TOMISLAVA BARDEKA 10

48000 KOPRIVNICA

URBROJ: 2137-16-6669/2020.

Koprivnica, 10. prosinca 2020.

**II. Izmjene i dopune Obrazloženja Financijskog plana**

**Doma zdravlja Koprivničko-križevačke županije**

**za 2020. godinu**

**s projekcijama za 2021. i 2022. godinu**

Financijski plan Doma zdravlja Koprivničko-križevačke županije za 2020. godinu s projekcijama za 2021. i 202. godinu izrađen je prema Uputama za II. izmjenu i dopunu Proračuna Koprivničko-križevačke županije za 2020. godinu i projekcija za 2021. i 2022. godinu, KLASA: 400-06/20-01/21, URBROJ: 2137/1-03/01-20-1 od 24. rujna 2020. godine (dalje u tekstu: Upute), a propisana je Zakonom o proračunu („Narodne novine“ br. 87/08., 136/12. i 15/15.) i podzakonskim aktima – Pravilnik o polugodišnjem i godišnjem izvještaju o izvršenju proračuna („Narodne novine“ br. 24/13., 102/17. i 1/20.), Pravilnik o financijskom izvještavanju u proračunskom računovodstvu („Narodne novine“ br. 3/15., 93/15., 135/15., 2/17., 28/17., 112/18. i 129/09.), Pravilnik o proračunskim klasifikacijama („Narodne novine“ br. 26/10., 120/13., 1/20.) i Pravilnikom o proračunskom računovodstvu i Računskom planu („Narodne novine“ br. 124/14., 115/15., 87/16., 3/18. i 126/19.).

Obzirom na propisanu obvezu da proračunski korisnici jedinica lokalne i područne (regionalne) samouprave planiraju prihode i primitke te rashode i izdatke za 2020. godinu na razini podskupine, daje se Financijski plan za 2020. godinu i projekcije za 2021. i 2022. godinu na razini skupine ekonomske klasifikacije. Radi pružanja detaljnije informacije za 2020. godinu izrađen je zasebni pregled svih prihoda i primitaka, rashoda i izdataka na razini osnovnog računa ekonomske klasifikacije kao podloga za izradu Financijskog plana Doma zdravlja Koprivničko-križevačke županije za 2020. godinu.

**1. Sažetak djelokruga rada**

Dom zdravlja Koprivničko-križevačke županije obavlja slijedeće djelatnosti:

* opća/obiteljska medicina,
* zdravstvena zaštita predškolske djece,
* zdravstvena zaštita žena,
* dentalna zdravstvena zaštita,
* medicina rada,
* patronažna zdravstvena zaštita,
* sanitetski prijevoz,
* ljekarnička djelatnost,
* laboratorijska, radiološka i druga dijagnostika,
* specijalističko-konzilijarna zdravstvena zaštita:
  + - fizikalna medicina i rehabilitacija,
    - oralna kirurgija i
    - oftalmologija
* palijativna skrb bolesnika.

Dom zdravlja Koprivničko-križevačke županije obavlja svoje djelatnosti na području Koprivničko-križevačke županije.

Za obavljanje i financiranje navedenih djelatnosti Dom zdravlja Koprivničko-križevačke županije sklapa ugovor sa Hrvatskim zavodom za zdravstveno osiguranje. Od 1. travnja 2013. godine primjenjuje se novi model prihodovanja. Za obavljanje i financiranje primarne zdravstvene zaštite ugovara se godišnji iznos koji se isplaćuje mjesečno, a sastoji se od hladnog pogona, glavarine, DTP postupaka, praćenje indikatora učinkovitosti „KPI“ i indikatora kvalitete „QI“. Za obavljanje i financiranje specijalističko-konzilijarne zdravstvene zaštite ugovaraju se maksimalni novčani iznosi sredstava ovisno o broju timova, a prihod se naplaćuje prema broju i vrsti izvršenih usluga zdravstvene zaštite do visine limita tj. maksimalno mogućeg ugovorenog godišnjeg iznosa.

U sustavu Doma zdravlja Koprivničko-križevačke županije u 2020. godinu je 20 timova opće/obiteljske medicine, 3 tima zdravstvene zaštite predškolske djece, 3 tima zdravstvene zaštite žena, 15 timova dentalne zdravstvene zaštite, 23 tima patronažne zdravstvene zaštite, 2 medicinsko-biokemijska laboratorija, 1 tim radiološke dijagnostike te 2 tima fizikalne medicine i rehabilitacije, koordinator palijativne skrbi, 1 tim specijalističke djelatnosti za oralnu kirurgiju, 1 tim specijalističke djelatnosti oftalmologije i optometrije te ordinacija za uzimanje obrisaka na COVID-19.

**3. Prihodi i primici u 2020. godini**

**3.1.** Prihodi i primici Financijskog plana Doma zdravlja Koprivničko-križevačke županije za 2020. godinu, kao i projekcije za 2021. i 2022. godinu izrađen je na temelju ostvarenih prihoda za 2018. godinu, ocijenjenog ostvarenja prihoda za 2019. godinu, sredstava za decentralizirane funkcije, ostvarenih vlastitih prihoda pružanjem usluga na tržištu te prihoda od prodaje nefinancijske imovine i naknade s naslova osiguranja.

**3.2.** Prihodi i primici Financijskog plana Doma zdravlja Koprivničko-križevačke županije za 2020. godinu planirani su u iznosu 36.496.000 kuna od čega su 34.632.000,00 kuna planirani prihodi tekuće godine,1.864.000,00 kuna ostvareni višak iz prethodnih godina.

**3.3.** Planirani prihodi i primici za financiranje programa Redovna djelatnost Doma zdravlja Koprivničko-križevačke županije osigurava se sklapanjem ugovora o provođenju primarne zdravstvene zaštite iz obveznog zdravstvenog osiguranja, ugovora o provođenju specijalističko-konzilijarne zdravstvene zaštite, ugovora o provođenju Nacionalnog programa prevencije raka dojke, te ugovora o poslovnoj suradnji u provedbi dopunskog zdravstvenog osiguranja u iznosu 31.797.550,00 kuna, prihodi ostvareni od pružanja usluga na tržištu u iznosu 1.759.450,00 kuna, prihodi od nefinancijske imovine i naknade šteta s osnova osiguranja u iznosu 25.000,00 kuna.

**3.4.** Ukupno za decentralizirane funkcije planirana su sredstva u iznosu 1.050.000,00 kuna koji će se koristiti za financiranje aktivnosti Tekuće i investicijsko održavanje Doma zdravlja i projekt Opremanje Doma zdravlja.

**4. Rashodi i izdaci u 2020. godini**

**4.1.** Rashodi i izdaci Financijskog plana Doma zdravlja Koprivničko-križevačke županije za 2020. godinu, kao i projekcije za 2021. i 2022. godinu izrađen je na temelju ostvarenih rashoda za 2018. godinu i ocijenjenog ostvarenja rashoda za 2019. godinu.

**4.2.** Ukupni rashodi i izdaci Financijskog plana Doma zdravlja Koprivničko-križevačke županije za 2020. godinu planirani su u iznosu 36.496.000,00 kuna.

**4.3.** Planirani rashodi i izdaci u programu Redovna djelatnost Doma zdravlja Koprivničko-križevačke županije osigurana su sklapanjem ugovora o provođenju primarne zdravstvene zaštite iz obveznog zdravstvenog osiguranja, ugovora o provođenju specijalističko-konzilijarne zdravstvene zaštite, ugovora o provođenju Nacionalnog programa prevencije raka dojke, ugovora o poslovnoj suradnji u provedbi dopunskog zdravstvenog osiguranja u iznosu 35.446.000,00 kuna.

**4.4.** Ukupni rashod i izdaci za decentralizirane funkcije iznose 1.050.000,00 kuna te će se koristiti za financiranje programa Zakonski standard u zdravstvenim ustanovama.

**5. Projekcije Financijskog plana Doma zdravlja Koprivničko-križevačke županije za 2021. i 2022. godinu**

Projekcijama su planirani ukupni prihodi i primici te rashodi i izdaci za 2021. godinu iznosu 34.936.830,00 kuna, dok su ukupni rashodi za 2021. godinu planirani u iznosu od 34.936.830,00 kuna.

Projekcijama su planirani ukupni prihodi i primici te rashodi i izdaci za 2022. godinu iznosu 35.494.000,00 kuna, dok su ukupni rashodi za 2022. godinu planirani u iznosu od 35.494.000,00 kuna.

Planirano je nastavak dodatnih ulaganja na građevinskim objektima, nabava medicinske i laboratorijske opreme potrebnih za obavljanje djelatnosti Doma zdravlja Koprivničko-križevačke županije.

**6. Obrazloženje programa u Financijskom planu Doma zdravlja Koprivničko-križevačke županije**

**Organizacijska klasifikacija** Financijskog plana Doma zdravlja Koprivničko-križevačke županije je:

* Razdjel 006 - Upravni odjel za zdravstveno-socijalne djelatnosti
* Glava 00603 - Dom zdravlja Koprivničko-križevačke županije.

**Programska klasifikacija** Financijskog plana Doma zdravlja Koprivničko-križevačke županije ima dva programa i to:

* **1067 Redovna djelatnost Doma zdravlja Koprivničko-križevačke županije**
  + Aktivnost A100176 Redovna djelatnost Doma zdravlja
  + Projekt K100122 Opremanje zdravstvenih ustanova
  + Aktivnost A100175 - Tekuće investicijsko održavanje Doma zdravlja - decentralizirana sredstva
  + Projekt K100121 Opremanje Doma zdravlja - decentralizirana sredstva

**Funkcijska klasifikacija** Financijskog plana Doma zdravlja Koprivničko-križevačke županije sadrži rashode i izdatke koji se definiraju kao:

* 0761 Poslovi i usluge zdravstva koji nisu drugdje svrstani.

**Ekonomska klasifikacija** Financijskog plana Doma zdravlja Koprivničko-križevačke županije prikazana je u posebnom dijelu Financijskog plana Doma zdravlja Koprivničko-križevačke županije prema izvorima financiranja.

**Lokacijska klasifikacija** Dom zdravlja Koprivničko-križevačke županije sadrži sve rashode i izdatke unutar Koprivničko-križevačke županije.

Osnovni cilj za provođenje programa utvrđenih u Financijskom planu Doma zdravlja Koprivničko-križevačke županije je osigurati stabilno poslovanje, ulaganje u dugotrajnu imovinu kako bi se osigurala veća razina zdravstvene zaštite, dostupnost na području županije, posebno u ruralnim dijelovima.

Posebni ciljevi za provođenje programa Doma zdravlja Koprivničko-križevačke županije su u skladu s Županijskom razvojnom strategijom Koprivničko-križevačke županije za razdoblje 2014.-2020. godine („Službeni glasnik“ 19/2016).

Zakonska osnova svakog programa definirana je za svaku aktivnost i projekt koji se provodi unutar programa.

**6.1. Program: 1067 Redovna djelatnost Doma zdravlja Koprivničko-križevačke županije**

Ovim programom cilj je osigurati uredno i redovno poslovanje Doma zdravlja Koprivničko-križevačke županije, podmirivanje svih obveza prema zaposlenim, dobavljačima, osiguravanje potrebnih sredstava za rad zdravstvenih i nezdravstvenih radnika kako bi županija imala odgovarajuću kvalitetu zdravstvene usluge.

**A100176 Redovna djelatnost Doma zdravlja**

Zakonska osnova:

* Zakon o zdravstvenoj zaštiti (“Narodne novine” broj 100/18., 125/19.)
* Temeljni kolektivni ugovor za službenike i namještenike u javnim službama („Narodne novine“ broj 128/17., 47/18., 123/19., 66/20.),
* Sporazum o osnovici za plaće u javnim službama („Narodne novine“ broj 2/19.)
* Kolektivni ugovor za djelatnost zdravstva i zdravstvenog osiguranja („Narodne novine“ broj 29/18., 35/19., 92/19., 56/20.),
* Zakon o porezu na dodanu vrijednost („Narodne novine“ broj 73/13., 99/13., 148/13., 153/13., 143/14., 115/16., 106/18., 121/19.)
* ostali propisi kojima su regulirana prava radnika, zaštita na radu, doprinosi na plaću i iz plaće
* ostali propisi kojima je regulirano obavljanje administracije i upravljanja poslovima iz djelokruga Doma zdravlja Koprivničko-križevačke županije
* Pravilnik o normativima i standardima za obavljanje zdravstvene djelatnosti („Narodne novine“ broj 52/20.).

Izvor financiranja su prihodi za posebne namjene temeljem ugovora s Hrvatskim zavodom za zdravstveno osiguranje i vlastiti prihodi prikupljeni pružanjem usluga na tržištu.

Osnovni cilj aktivnosti je osigurati podmirivanje svih dospjelih obveza prema zaposlenima, dobavljačima, osiguravanje potrebnih sredstava za rad. Od travnja 2014. godine u primjeni je centralni obračun plaće (COP).

Iznos potrebnih sredstava kroz planirano trogodišnje razdoblje prikazan je u tablicama koje su u prilogu.

Pokazatelj rezultata:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Polazna vrijednost** | **Izvor podataka** | **Ciljana vrijednost (2020.)** | **Ciljana vrijednost (2021.)** | **Ciljana vrijednost (2022.)** |
| Rashodi za zaposlene i rashodi za materijalna prava zaposlenih | Praćenje datuma isplate plaće u toku godine. | Datum isplate rashoda za zaposlene je najkasnije 15. u tekućem mjesecu na prethodni mjesec | Obračun plaće | Datum isplate plaće je najkasnije 15. u tekućem mjesecu na prethodni mjesec | Datum isplate plaće je najkasnije 15. u tekućem mjesecu na prethodni mjesec | Datum isplate plaće je najkasnije 15. u tekućem mjesecu na prethodni mjesec |
| Rashodi za materijal i energiju, rashodi za usluge, financijski rashodi | Datuma plaćanja računa je jednak datumu dospijeća računa dobavljača. | Datum plaćanja računa manji je ili jednaki datumu valute računa dobavljača. | Knjigovodstvo | Datum plaćanja računa manji je ili jednaki datumu valute računa dobavljača. | Datum plaćanja računa manji je ili jednaki datumu valute računa dobavljača. | Datum plaćanja računa manji je ili jednaki datumu valute računa dobavljača. |

**K 100122 Opremanje zdravstvenih ustanova**

Zakonska osnova:

* Zakon o zdravstvenoj zaštiti (“Narodne novine” broj 100/18., 125/19.)
* Pravilnik o normativima i standardima za obavljanje zdravstvene djelatnosti („Narodne novine“ broj 52/20.)
* ostali propisi koji reguliraju minimalne uvijete za djelatnost zdravstva
* Županijska razvojna strategija Koprivničko-križevačke županije za razdoblje 2014-2020.
* Zakon o porezu na dodanu vrijednost („Narodne novine“ broj 73/13., 99/13., 148/13., 153/13., 143/14., 115/16., 106/18., 121/19.)
* ostali propisi kojima je regulirano obavljanje administracije i upravljanja poslovima iz djelokruga Doma zdravlja Koprivničko-križevačke županije.

Izvor financiranja su prihodi za posebne namjene temeljem ugovora s Hrvatskim zavodom za zdravstveno osiguranje i vlastiti prihodi prikupljeni pružanjem usluga na tržištu.

Osnovni cilj aktivnosti je osigurati potrebnih sredstava za rad te poboljšati kvalitetu zdravstvene zaštite na području Koprivničko-križevačke županije.

Iznos potrebnih sredstava kroz planirano trogodišnje razdoblje prikazan je u tablicama koje su u prilogu.

Pokazatelj rezultata:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Polazna vrijednost** | **Izvor podataka** | **Ciljana vrijednost (2020.)** | **Ciljana vrijednost (2021.)** | **Ciljana vrijednost (2022.)** |
| Nabavka dugotrajne nematerijalne imovine npr. medicinska oprema, laboratorijska oprema, … | Prema potrebama ordinacija Doma zdravlja nabavlja se tražena oprema radi kontinuiranog obavljanja djelatnosti | Zatečeno stanje prema popisu dugotrajne imovine i sitnog inventara od 31.12.2019. godine | Inventurna komisija te zahtjevi korisnika | Sva oprema je u funkciji te su smanjeni iznosi za 5% za usluge popravka u odnosu na 2019. godinu. | Sva oprema je u funkciji te su smanjeni iznosi za 6% za usluge popravka u odnosu na 2019. godinu. | Sva oprema je u funkciji te su smanjeni iznosi za 7% za usluge popravka u odnosu na 2019. godinu. |

**A100175 Tekuće i investicijsko održavanje zdravstvenih ustanova**

Zakonska osnova:

* Zakon o zdravstvenoj zaštiti (“Narodne novine” broj 100/18., 125/19.)
* Pravilnik o normativima i standardima za obavljanje zdravstvene djelatnosti („Narodne novine“ broj 52/20.)
* ostali propisi koji reguliraju minimalne uvijete za djelatnost zdravstva
* Županijska razvojna strategija Koprivničko-križevačke županije za razdoblje 2014-2020.

Izvor financiranja su decentralizirana sredstva (pomoći).

Ciljevi koji se žele ostvariti su poboljšanje kvalitete zdravstvene zaštite na području županije, ujednačavanje uvjeta zdravstvene zaštite, osiguravanje zdravstvenog standarda na području županije, te omogućavanje kontinuiranosti i dostupnosti zdravstvene zaštite stanovništva Koprivničko-križevačke županije. Posebno se ovim projektom žele zadovoljiti zakonske norme kojima se koje govore o minimalnim uvjetima u pogledu prostora. Iznos potrebnih sredstava kroz planirano trogodišnje razdoblje prikazan je u tablicama koje su u prilogu.

Pokazatelj učinka:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj učinka** | **Definicija** | **Polazna vrijednost** | **Izvor podataka** | **Ciljana vrijednost (2020.)** | **Ciljana vrijednost (2021.)** | **Ciljana vrijednost (2022.)** |
| Sanacija ordinacija | Sanacijom ordinacija poboljšava se kvaliteta zdravstvene zaštite kako bi se povećalo zadovoljstvo pacijenata | Iskazane potrebe timova u svakoj pojedinoj ordinaciji | Knjiga utisaka svake ordinacije | Smanjenje negativnih primjedbi u knjizi utisaka za 5% u usporedbi s 2019. godinom | Smanjenje negativnih primjedbi u knjizi utisaka za 6% u usporedbi s 2019. godinom | Smanjenje negativnih primjedbi u knjizi utisaka za 7% u usporedbi s 2019. godinom |

**K100121 Opremanje Doma zdravlja - decentralizirana sredstva**

Zakonska osnova:

* Zakon o zdravstvenoj zaštiti („Narodne novine“ broj 100/18., 125/19.)
* Pravilnik o normativima i standardima za obavljanje zdravstvene djelatnosti („Narodne novine“ broj 52/20.)
* ostali propisi koji reguliraju minimalne uvijete za djelatnost zdravstva.

Izvor financiranja su decentralizirana sredstva (pomoći).

Cilj projekta je ujednačavanje uvjeta zdravstvene zaštite i podizanje kvalitete zdravstvene zaštite stanovništva na području Koprivničko-križevačke županije.

Iznos potrebnih sredstava kroz planirano trogodišnje razdoblje prikazan je u tablicama koje su u prilogu.

Pokazatelj rezultata:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Polazna vrijednost** | **Izvor podataka** | **Ciljana vrijednost (2020.)** | **Ciljana vrijednost (2021.)** | **Ciljana vrijednost (2022.)** |
| Opremanje prema iskazanim potrebama te dodatna ulaganja na građevinskim objektima | Opremanje potrebnim sredstvima za rad prema iskazanim potrebama te dodatna ulaganja na građevinskim objektima | Polazna vrijednost je nabavna vrijednost opreme prema cijeni usluge, vrijednost imovine | Broj obavljenih pregleda na pojedinom dijagnostičkom aparatu, vrijednost imovine | Povećanje broja obavljenih pregleda na pojedinom dijagnostičkom aparatu za 5% u odnosu na 2019. godinu, odnosno povećanje vrijednosti građevinskih objekata | Povećanje broja obavljenih pregleda na pojedinom dijagnostičkom aparatu za 6% u odnosu na 2019. godinu,  odnosno povećanje vrijednosti građevinskih objekata | Povećanje broja obavljenih pregleda na pojedinom dijagnostičkom aparatu za 7% u odnosu na 2019. godinu, odnosno povećanje vrijednosti građevinskih objekata |

Predsjednica Upravnog vijeća:

Vesna Križan

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_